open-index/open-wikipedia-markdown huggingface dataset:
Hårteigen

**Hårteigen** er et av de høyeste fjell på Hardangervidda. Toppen ligger i Ullensvang kommune i Vestland fylke. Fjellet er det mest karakteristiske landemerket på vestvidda og er synlig over store områder. Det kalles derfor «kongen av Hardangervidda». Fra toppen (1&nbsp;690&nbsp;moh.) er det i klarvær godt utsyn til mange landemerker som Folgefonna (i vest), Gaustatoppen (sydøst) og Fravikbreen (nord). Botanikeren Christen Smith, J. Fr. Schouw og prosten i Ullensvang, Nils Hertzberg, besteg Hårteigen 18. august 1812. Navnet kommer fra norrønt og betyr «grå veiviser» (*hárr* = grå, *teigen* = vis). 

Smith mislikte utsikten: «*Udsigten fra dette ophøiede Sted var ingenlunde behagelig, da man som sædvanlig fra de høie Fjelde intet øiner uden nøgne [[fjellkjede|Fjeldkæder]] og Snee.*»

Den karakteristiske hatteformen skyldes at Hårteigen er en rest av et overskjøvet lag av gammel havbunn fra den kaledonske fjellkjedefoldning. Denne skjedde som resultat av en kollisjon mellom Grønland og Norge for omkring 400 mill. år siden i overgangen mellom silur og devon. På grunn av sterk hevning av vestvidda er store deler av dette dekket senere erdodert bort. Hårteigen, Hallingskarvet og grunnen under Hardangerjøkulen er eksempler på gjenværende deler. Grunnen rundt Hårteigen er eldre sedimenter som ligger over grunnfjell (gneis). Harde bergarter over sedimenter gir ofte opphav til topper med bratte skrenter.

Til toppen tar man gjerne utgangspunkt ved Torehytten: Avkjøring fra Rv7 ved Øvre Eidfjord til parkering ved Hjølmo. Deretter til Viveli og DNT-sti merket til turisthyttene Hedlo (har77), Hadlaskard (har78) og Torehytten (har62) på 1330&nbsp;m, totalt en 6–8 timer. Deretter mot turisthytten Litlos (motsatt har61/60) til østsiden av Hårteigen ca. 1 time. Her er den enkleste oppstigningen (merket, ikke DNT) opp et gjel (ofte på snø), og til høyre ved toppen av gjelet på hyller i nørdøstveggen (tau og vaier). Etter veggen er det kort til toppen mot sydvest.

## Fotnoter



## Referanser




## Eksterne lenker
* Forvaltningsplan for Hardangervidda
* DNT rute har60: Litlos-Hadlaskard, om Hårteigen
* Petters mountain page – Hårteigen
* Hiking in Hordaland, Hårteigen mfl
* Botanikk.no Hårteigen
The Chemical Brothers

**The Chemical Brothers** er en britisk elektronisk musikk-duo, som består av Tom Rowlands og Ed Simons.

Duoen kalte seg i begynnelsen The Dust Brothers, men måtte oppgi dette navnet etter en rettslig tvist. Etter gjennombruddet i 1996-97 ble de verdenskjente og ansett som pionerer innen sjangeren big beat, sammen med artister som The Prodigy, Fatboy Slim og The Crystal Method. Deres første, store hit var «Setting Sun», hvor Noel Gallagher fra Oasis er med og synger, og «Block Rocking Beats».

The Chemical Brothers bruker mange spesielle effekter og trekker iblant inn elementer fra gitarrock. Andre artister har ofte vært med på deres innspillinger og de har selv bidratt på andre artisters plater.

## Diskografi
* *Exit Planet Dust* (1995)
* *Dig Your Own Hole* (1997)
* *Surrender* (1999)
* *Come with Us* (2002)
* *Push the Button* (2005)
* *B-Sides - Vol.1* (2007)
* *We are the night* (2008)
* *Brotherhood* (2008)
* *Further* (2010)
* *Hanna* (2011)
* ‘ ‘No Geography (2019)

## Referanser


## Eksterne lenker
* 
* 
*
ROV

**ROV**, **RoV** eller **rov** kan referere til:

* Fjernstyrt undervannsfarkost (ROV)
* Plyndring, røveri
* Predasjon
** Rovfugl
** Rovpattedyr
* Sør-Vietnam (Republic of Vietnam)
Manipulator

**Manipulator** er fra latin:*manipulus* som betyr *håndfull*.
En **manipulator** er en fjernstyrt arm som monteres på fjernstyrte undervannsfarkoster og andre steder der tekniske behov tilsier det. De er velkjente på blant annet romstasjonene.

Felles for alle manipulatorer er at de virker som enkle hender, og har gripefunksjon tilsvarende vår tommelfinger.

En manipulator kan ha en eller flere funksjoner. Man skiller mellom hovedtyper ved antall funksjoner. Mest vanlige utrustning på en fjernstyrt undervannsfarkost er en 5-funksjons manipulator og en 7-funksjons manipulator. De mest brukte manipulatorene er hydraulisk drevet av hydraulikkaggregat på farkosten, men det finnes også elektriske varianter.

I sciencefictionlitteraturen ble avanserte manipulatorer «oppfunnet» av forfatteren Robert A. Heinlein så tidlig som 1950. Han kalte dem Waldoer og skrev en short story med den tittelen. Utviklingen er ennå ikke helt på høyde med hans forestillinger, men ser ut til å gå den veien.

I samfunnsvitenskapene brukes uttrykket manipulator om en som får folk til å gjøre som han/hun vil, gjerne uten at noen merker det. Dette blir ofte tillagt negativ mening (Hitler kunne kunsten, bl.a.).  Også innen psykologien blir manipulerende adferd forbundet med noe negativt, se dyssosial personlighetsforstyrrelse og psykopati. 

På den annen side blir manipulering i betydningen håndverk brukt bevisst av terapeuter, f.eks. fysioterapeuter eller kiropraktorer.
Ragnhild Butenschøn

**Ragnhild Butenschøn** (født **Jakhelln**,  21. september 1912 i Oslo, død 3. september 1992 i Enebakk) var en norsk billedhugger.

## Utdannelse
Hun var utdannet ved SHKS, Kunstakademiet og ved *Aba Novaks kunstakademi* i Budapest.

## Kunstnerisk virke
Hun har utført en rekke offentlige arbeider, nevnes kan *Frans av Assisi* (1953), *Monument over Henrik Sørensen* (1968), *Rosepiken* (1971), *Maria bebudelse* (1973) og  *Hellige Olav* (1984).

Til Hamar domkirke laget hun en engel til prekestolens himling samt et maleri av Frans Assisi til et prekestolens fire dekorfelter.

Til det norske kapellet i kirken St Mary-le-Bow i London-bydelen Cheapside utførte hun et bronserelieff som ble avduket av kong Olav V i 1966 som en gave fra det norske folk, til minne om falne nordmenn og om hvordan kirkeklokkene fra denne kirken bragte håp om frihet til radiolyttere over hele Europa gjennom BBCs radiosendinger.

## Bildegalleri

Fil:Hamar domkirke innvendig.jpg|Over prekestolen i Hamar domkirke sees engelen som Ragnhild Butenschøn skapte. 
Fil:Norwegian Chapel, St Mary-le-Bow, London.jpg|Veggrelieffet som Ragnhild Butenschøn skapte til det norske kapellet i kirken St Mary-le-Bow i London viser St. Georg som nedkjemper dragen. 


## Priser og æresbevisninger
Hun mottok i 1985 Kongens fortjenstmedalje i gull og i 1990 Enebakk kommunes kulturpris.

## Ettermæle
Enebakk kommune drifter (per 2023) et fast galleri der kunst av Ragnhild Butenschøn og av maleren Erling Enger er utstilt. Den permanente utstillingen holder til i Gamle Herredshus.

## Familie
Ragnhild Butenschøn giftet seg med forlegger Barthold A. Butenschøn i 1936. De var bosatt på Bjerke gård i Enebakk. Hun er mor til blant andre statsviteren Nils Butenschøn og arkitekt Peter Butenschøn. Hennes foreldre var major Alf Sigurd Jakhelln (1883–1947) og Agnes Prebensen (1884–1923). Morfaren var konsul Nikolai Prebensen, som var stortingsmann fra Risør.

## Se også
* Jakhelln (slekt).

## Referanser
Thode Fagelund

**Thode Fagelund** (født 29. mai 1904 i Tønsberg, død 19. november 1944) var en norsk fiolinist, komponist og orkesterleder.

Etter organisteksamen ved Musikkonservatoriet i Oslo, ble han kapellmester på Grand Hotell (1925–30), hvorpå han ledet Bristolorkesteret (1930–33), datidens ledende danseorkester, og til sist Lyches Restaurants husorkester frem til sin tidlige død (1933–44).  Han medvirket forøvrig i Kristian Haugers orkestre, skrev musikk til den norske helaftensfilmen *Fant* (1937), og komponerte operetter som *Reisen til [[Rio de Janeiro|Rio]]* og *Frist meg ikke* (1943).  Hans eget Thode Fagelund orkester spilte inn hans egne låter som *Du er den skjønneste blant kvinner*/*Slik er du*.  Fagelund var en av initativtakerne til Norsk Slagerkomponistforening (1937) og Norsk Filmkomponistforening (1939).

«Thode Fagelund» var også navnet på to fartøy eid av Wilh. Wilhelmsen (1904–1917) og (1920–1941), som ble senket under henholdsvis den første verdenskrig og den andre verdenskrig.https://web.archive.org/web/20070115024806/http://www.theshipslist.com/ships/lines/wilhelmsen.htm Disse skipene var egentlig oppkalt etter en av Fagelunds forfedre, ambassadøren og skipsmegleren Jacob Thode Krog Fagelund. 
## Eksterne lenker
* bilder og biografi fra Norsk Musikkinformasjon
Nicolae Titulescu

**Nicolae Titulescu** (1882–1941) var en rumensk diplomat og politiker som holdt flere stillinger i rumensk politikk. Han var president for Folkeforbundet ved to anledninger. 

Han var også frimurer.

## Referanser
Indeks (statistikk)

En **indeks** er et sammensatt statistisk mål som sammenfatter flere variabler. Variablene som inngår i en indeks kalles indikatorer.

Hensikten med indekser er å kunne sammenfatte tallinformasjon fra flere kilder for å gi en bedre innsikt i et abstrakt sammensatt fenomen. Ofte er selve fenomenet som skal undersøkes ikke observerbart, slik at fenomenet må analyseres ved hjelp av å sammensette tall fra observerbare kilder. Dersom indeksen kan sies å måle det fenomenet det er ment å måle, har indeksen høy grad av validitet. Om tallmaterialet kan sies å være nøyaktige observasjoner, er tallmaterialet reliabilt.

## Eksempler på kjente indekser
* Kroppsmasseindeks
* Aksjeindeks
* Konsumprisindeks 
* FNs utviklingsindeks
Vračar

**Vračar** (serbisk: *Врачар*) er en av de 17 bykommunene i Beograd by. Kommunen hadde 58&nbsp;386 innbyggere i 2002.

Med en utstrekning på bare 2,97&nbsp;km² er Vračar i areal den minste kommunen ikke bare i Beograd, men i hele Serbia. Kommunen har derimot den høyeste befolkningstettheten av alle kommuner i Serbia, med 19&nbsp;658,6 innbyggere per kvadratkilometer.

Ordfører (2009) er Branimir Kuzmanović som representerer Det demokratiske parti.

Vracarplatået hvor Vracar ligger er mest kjent for Sankt Savakirken, verdens største ortodokse kirke.

## Eksterne lenker
* Offisiell hjemmeside (engelsk)
* Offisiell hjemmeside (serbisk)
Univers (statistikk)

**Universet** ofte kalt **populasjonen**, er et begrep i statistikkfaget for å beskrive alle objekter som en analyse kan ta for seg. Et utvalg er en andel av populasjonen som brukes for å representere hele populasjonen. Å bruke et utvalg istedenfor hele populasjonen kan skape forskjeller mellom det virkelig og resultatet som kommer frem av utvalget. Bruk av utvalg er derimot mer brukbart i tilfeller der det å bruke hele populasjonen ikke er gjennomførbart eller ikke anses som nødvendig.

Det å trekke konklusjoner om populasjonen på grunnlag av kunnskap om et utvalget basert på kvantitive data kalles statistisk inferens eller mer generelt; generalisering.
Bilcross

**Bilcross** er en type bilsport – det vil si motorsport for biler – som kjøres enten på rene grusbaner eller på baner med blandet dekke.

## Norge
Bilcross skiller seg fra øvrig bilsport ved at hvem som helst kan kjøpe deltagende biler etter endt løp til fast pris; fra 2024 satt til  kroner. Bilcross er derfor en relativt billig form for bilsport.

Bilcross arrangeres på baner over hele Norge, både i nasjonale og lokale turneringer.

### Krav til sjåførene
Aldersgrensen for å kjøre bilcross på trening i Norge er året man fyller 14 år, og man kan begynne å kjøre konkurranser det året man fyller 15.

Fra 2025 ble det innført en ny klasse som kalles NextGen, for sjåfører som er fylt 14&nbsp;år og oppover.

### Krav til bilene
Alle deltakende biler skal være typegodkjent i Norge. Bilene må bygges om for å passe strenge sikkerhetskrav, og må eksempelvis utstyres med veltebur, hovedstrømbryter og sikkerhetsstol- og seler. Deltagende biler kan heller ikke ha firehjulsdrift, og må bruke bensin som drivstoff. 

### Kjøp og salg av bilene
Under bilcross-konkurranser er det mulig å legge inn bud på de bilene som har kvalifisert seg til finalene (junior). I seniorklassen kan man by på alle bilene. Etter at siste finale er gjennomført, har man femten minutter til å legge inn bud. Dersom det da er flere budgivere som har lagt inn bud på samme bil, blir det avholdt trekning om hvem som får tilslaget. Budene foregår med fastpris, og man må betale et gebyr på 370 kroner for å få legge inn bud, og deretter  kroner til forrige eier dersom man får tilslaget på bilen. Eierne selv kan også delta i budkonkurransen. Debutanter er unntatt fra budbestemmelsen i inntil tre løp.

Ved eierskifte fjernes personlig utstyr som sete, belte, dekk (men bilen skal leveres med fire godkjente dekk) og eventuelt FIA-nett fra bilen før overdragelse. 
Poenget med å kunne legge inn bud på deltakerbilene er for å forhindre at folk bruker for mye penger på bilene sine, men det er likevel enkelte som bruker mer penger på kraftigere motor eller andre modifikasjoner.

## Se også
*Lyngåsbanen
*Rugslandsbanen
*Arctic Circle Raceway

## Referanser


## Eksterne lenker
* Bilcross.no
* Norges Bilsportforbund: Bilcross
Stratifisert utvelging

**Stratifisert utvalg** eller **stratifisert utvelging** betegner innen statistikk en sannsynlighetsutvelging som forutsetter at enhetene i universet inndeles i kategorier (såkalte *strata*) etter hvilken verdi de har på stratifiseringsvariabelen. Deretter trekkes det enheter separat fra hvert stratum til utvalget. 

Hvis alle stratums frekvens er like hyppig representert i utvalget som i universet, er utvalget **proporsjonalt**. Dersom minst et stratum er mer er relativt sterkere representert i utvalget enn i universet er utvalget **disproporsjonalt**. Disproporsjonalt stratifisert utvelging brukes gjerne for å sikre tilstrekkelig sterk representasjon i utvalget av en kategori som forskeren er særlig opptatt av å undersøke, og som er sjelden i det teoretiske universet. 
For eksempel: Dersom det skal gjøres en markedsundersøkelse om hvor fornøyd Volvo-bileiere er med bilen sin kan f.eks halvparten av de intervjuede personene i undersøkelsen være eiere av en Volvo, og den andre halvparten eiere av andre bilmerker. Intervjuobjektene med et annet bilmerke brukes for å ha et sammenligningsgrunnlag. Utvalget er disproporsjonalt, ettersom det er en langt mindre del av befolkningen (universet) som er eiere av Volvo enn 50 %. Ved å stratifisere utvalget kan en sammenligne grad av fornøydhet mellom gruppene Volvo-eier og eier av annet bilmerke. 

## Litteratur
* Ottar Hellevik: *Forskningsmetode i sosiologi og statsvitenskap* ISBN 978-82-15-00250-7
František Häckel

**František Häckel** var en tsjekkoslovakisk langrennsløper som konkurrerte på 1920-tallet

## Meritter
* Ski-VM 1925 &ndash; Sølv på 50&nbsp;km

## Referanser


## Eksterne lenker
*
Xaver Affentranger

**Xaver Affentranger** (1897–1971) var en sveitsisk kombinertløper som konkurrerte på 1920-tallet.

## Meritter
* Ski-VM 1925 &ndash; bronse individuelt (normalbakke/18&nbsp;km)

## Referanser


## Eksterne lenker
*
Målenivå

**Målenivå** er innen statistikk en egenskap ved variabler og indekser. Målenivået er et uttrykk for hvor nyansert og detaljert informasjon variabelen eller indeksen gir, samt hvilke metoder som kan brukes i analyser av denne. 
Den statistiske teorien om målenivå ble først beskrevet av psykologen Stanley Smith Stevens i en artikkel i Science fra 1946.

Det skilles mellom fire målenivåer:  
# *[[nominalnivå]]*. Variabelens verdier er uttømmende og gjensidig utelukkende kategorier. En persons navn eller navn på fylker er variabler på nominalnivå (det er absurd å utføre «regneoperasjonen» Hedmark + Troms = _ _ _ ).
# *[[ordinalnivå]]*. Samme som nominalnivå, men i tillegg kan variablene rangeres. For eksempel dersom personer klassifiseres som enten «fattig», «vanlig inntekt» eller «rik», kan disse rangeres fra 1 til 3, med «rik» som høyeste verdi.  
# *[[intervallnivå]]*. I tillegg til ordinalnivå kan avstanden mellom verdiene måles. Eksempler på variabler på intervallnivå er årstall eller temperatur (intervallet mellom 10 grader celsius og 30° er 20°, men det gir ingen mening å si at 30° er tre ganger så varmt som 10°). 
# *[[skalanivå]]* eller *forholdstallsnivå* (rationivå). Med variabler på dette målenivået kan en i tillegg til å rangere og måle avstand, også beregne forholdstall. For eksempel er variabelen *inntekt* på forholdstallsnivå (noen som tjener 200 000 har dobbelt så stor inntekt som noen som tjener 100 000). 

Hvilke statistiske mål og egenskaper som det er relevant å beregne for en statistisk variabel, er avhengig av hvilket målenivå variabelen har. For variabler på nominalnivå kan typetall beregnes. For en variabel på ordinalnivå kan i tillegg median og persentiler beregnes. På intervallnivå kan de fleste vanlige statistiske mål brukes, som for eksempel aritmetisk gjennomsnitt og standardavvik, men ikke slike som forutsetter at skalaen har et absolutt nullpunkt, dvs. at tallet 0 representerer fravær av fenomenet som variabelen beskriver (0 °C representerer ikke fravær av temperatur, mens 0 innbyggere representerer at det ikke er noen mennesker der). En variabel på skalanivå har absolutt nullpunkt, og alle vanlige statistiske mål kan anvendes. 

Dersom variabelen kun har to verdier er den en *[[boolsk variabel]] (*dikotom variabel*) og faller utenom dette klassifiseringssystemet. *

## Referanser
Svein Øvergaard

:*Artikkelen er om bokser og musiker Svein Øvergaard (1912–86). Se annet sted for datapioneren [[Svein Axel Øvergaard]] (1926–98)*

**Svein Arne Øvergaard** (1912–1986) var en norsk bokser og jazzmusiker (saksofon, slagverk) og bandleder, kjent fra Oslo's jazzmiljø.
Han spilte i Willie Vieth's Kabaorkester og det mektig populære Funny Boys som var aktivt fra 1932 til 1939.  Fra 1937 ledet 
han siden sitt eget orkester, som innbefattet
Fred Lange-Nielsen bass,
Per Gregersen trommer,
Finn Westbye gitar,
Arvid Gram Paulsen saksofon, og
Einar Gustavsen klarinett.
Han virket ellers mye sammen med
Pete Brown trommer og
Robert Normann gitar.
I 1938 vant han NM i boksing i lett tungvekt (junior) for BK Pugilist.

Han deltok i Felttoget i Norge i 1940 i kampene ved Harestua. Under den andre verdenskrig reiste han til Sverige i 1941 og videre til England og tjenestegjorde i Kompani Linge med telegrafi som arbeidsområde. I oktober 1944 ble Øvergaard sluppet ut i fallskjerm ved Elgsjøen i forbindelse med operasjon Woodpecker II.  

## Referanser


 



## Eksterne lenker
* bilde  av hans orkester (1939) fra Norsk jazzarkiv
Stasjon Z

**Stasjon Z** (tysk: **Station Z**) var under andre verdenskrig navnet på retterstedet i Sachsenhausen konsentrasjonsleir. Anlegget ble benyttet til massehenrettelser, men var også reserverettersted for Berlin.

Navnet stasjon Z hevdes å ha blitt til som en grusom «spøk» fra SS. Siden vakttårnet der fangene kom inn hadde betegnelsen Station A, måtte stasjonen ved enden av «reisen» være Station Z – siden Z var den siste bokstaven i det tyske alfabetet.

## Antall ofre
Hvor mange som ble drept ved stasjon Z er ukjent, siden mennesker som ble sendt direkte til henrettelse ikke ble innregistrert i leiren. De antatte dødstallene for hele Sachenhausen, konsentrasjonsleir, inkludert stasjon Z, varierer fra 30&nbsp;000 til 100&nbsp;000. Dette inkluderer også dødsfall på grunn av sult, sykdom, skader, mishandling og medisinske eksperimenter. Ifølge leirkommandant Anton Kaindls forklaring for et sovjetisk militærtribunal i 1947 ble det i hans tid «tilintetgjort» 42&nbsp;000 mennesker i hele Sachenhausen, hvorav 18&nbsp;000 i selve hovedleiren. Dersom disse tallene er riktige, ligger antallet drap ved stasjon Z et sted mellom 20&nbsp;000 og 25&nbsp;000.

## Historie
Byggingen av stasjon Z startet i januar 1942 som en utvidelse av Industriehof, konsentrasjonsleiren Sachenhausens industripark hvor fanger utførte slavearbeide i forskjellig småindustri. 

Industriehof hadde allerede fra 1940 vært åsted for sporadiske massehenrettelser ved skyting. Høsten 1941 ble en brakke ombygget som «nakkeskuddanlegg» med tre portable krematorieovner tilknyttet. Fanger ble sendt inn til en simulert legeundersøkelse. Når høyden skulle måles ved et målestativ satt opp mot en vegg, ble de gjennom en skjult åpning skutt i nakken av en SS-mann med pistol i et tilstøtende rom. 14&nbsp;500 sovjetiske krigsfanger ble fra september dette året henrettet her. Hitler hadde personlig beordret at 18&nbsp;000 skulle dø, men resten av kvoten ble fylt ved dødsfall på grunn av sult og sykdom. Stasjon Z ble bygget som en utvidelse av dette anlegget.

Henrettelsene ved stasjon Z ble i begynnelsen hovedsakelig utført ved hengning eller skyting i spesielle løpegraver. Anlegget hadde eget krematorium. Ved innvielsen den 28. mai 1942 ble flere høye embedsmenn fra Reichssicherheitshauptamt invitert til å bevitne skytingen av 96 jøder, som en demonstrasjon av anleggets effektivitet.

I løpet av 1942 ble det ved stasjon Z påbegynt bygging av et gasskammer i forbindelse med krematoriet. Opplysningene om når dette først ble tatt i bruk varierer, de fleste kildene oppgir mars 1943. Gasskammeret var lite etter nazistenes målestokk, med en grunnflate på 2,5 x 3,5 meter. Det var beregnet for drap på grupper på inntil 35 personer. Kammeret var innredet som en virkelig dusj, gassen ble ledet inn i kammeret gjennom seks dusjhoder.

Krematoriebygningen ved stasjon Z ble revet av østtyske myndigheter på 1950-tallet.

## Litteratur
Se Sachsenhausen (konsentrasjonsleir).
Karl Otto Hoff

**Karl Otto Hoff** (1930–1994) var en norsk jazzmusiker (slagverk) og bandleder.

Han medvirket i orkestre ledet av Rowland Greenberg, Mikkel Flagstad, Leiv Flisnes, Terje Kjær, Scott Lunde, Frank Ottersen, Sigurd Jansen, Lars Sandsgaard, samt Verden Rundt All Stars Band. I tillegg ble han på 1950-tallet jazzanmelder i Verdens Gang.  Med Einar Schanke ledet han eget storband, i tillegg at Hoff ledet egne mindre ensembler utover 1950-tallet, det mest kjente var *Karl Otto og hans hoff* på 1960-tallet, blant annet Kongsberg Jazzfestival 1967 der de jammet med Roland Kirk. Han spilte over tyve år i Big Chief Jazzband, og på tampen i Eivin Sannes' gruppe «All Stars».

## Referanser


## Eksterne lenker
* 
*  Biografi fra Jazzbasen.
*  Diskografi fra Jazzbasen.
*  Bilder  fra Norsk jazzarkiv
Kayfabe

**Kayfabe** er et uttrykk brukt i wrestlingsammenheng om en handling eller story-line som skal forestille å være virkelig. En wrestler som bryter kayfabe, kan sies å være det samme som en skuespiller som bryter sin rolle på kamera.

Uttrykkets opprinnelse kommer fra Pig Latin og ordet «akefay» som betyr falskt eller uekte.

## Litteratur
*  (Information about the origin of the word.)
*
Fylkesvei 2412

**Fylkesvei 2412** går mellom Nordenga og Vang i Gjøvik.

Frem til 2019 hadde veien betegnelsen fylkesvei 157 (Oppland).

Opprinnelig gikk veien mellom Skyberg og Vang, med en lengde på 14,7&nbsp;km. Per mai 2022 har strekningen mellom Skyberg og Nordenga blitt kommunal veg.

## Kommuner og knutepunkter

## Referanser




## Eksterne lenker
* Vegvesenets vegkart 
*
Ursula

**Ursula** er et kvinnenavn dannet av det latinske ordet *ursa* som betyr «binne».

Ursula er også navnet til en katolsk helgen som har merkedag den 21. oktober, jomfrudagen. Legenden om henne forteller at hun og 11&nbsp;000 (antallet er trolig en feiltolkning av tallet 11) andre jomfruer ble drept i ca. år 238 (Köln) på vei hjem fra en pilegrimsreise til Roma. Primstavmerket er gjerne en eller flere kvinnefigurer, en krone, pil, palme eller en ring. Ringen ble gjerne tolket som et forbud mot arbeide der noe ble dreid rundt på denne dagen.

Jomfrudagen var 8 netter etter vinterdagen og i Norge het det at man etter denne dagen ikke skulle seile rundt Stad eller Hustadvika.

## Utbredelse
*Ursel*, *Ursell* og *Usrsula* var vanlige kvinnenavn i Tyskland i senmiddelalderen.

*Ursula* var et vanlig navn i England på 1500-, 1600- og 1700-tallet.

*Ursula* er i dag det 33. mest brukte kvinnenavnet i Tyskland. Navnet er uvanlig i Norge.

Andre varianter av navnet er:
* Úrsula (portugisisk)
* Uršula (slovensk)
* Orsola (italiensk)
* Urszula (polsk)
* Orsolya (ungarsk)

|}

## Kjente personer med navnet
Personene i listen er ordnet kronologisk etter fødselsår.
* Ursula Kroeber Le Guin (1929&ndash;2018), amerikansk science fiction-forfatter
* Ursula Andress (1936&ndash;), sveitsisk skuespiller
* Ursula Evje (1944&ndash;), norsk politiker
* Ursula «Uschi» Disl (1970&ndash;), tysk skiskytter
* Ursula Rucker, amerikansk ordkunstner
* Ursula von der Leyen (1958–), Europakommisjonens president

### Oppdiktede personer
* Ursula, tvillingsøster til Phoebe i TV-serien *[[Venner for livet]]*, begge spilt av Lisa Kudrow
* Ursula, havheks (i blekksprutkropp) i Disneys Den lille havfruen (1989)

## Navnedag
*Ursula* har navnedag i flere land, oftest 21. oktober, men har ikke noen norsk navnedag.

## Se også
* Bjørnefamilien (dyr)

## Referanser


## Eksterne lenker
*
Regresjonsanalyse

**Regresjonsanalyse** er innen statistikk en kvantitativ analyse av sammenhenger mellom en avhengig variabel og en eller flere uavhengige variabler. I motsetning til korrelasjonsanalyse som kun påviser hvorvidt det er korrelasjon mellom variabler, så kan regresjonsanalyse vise i hvilken grad en variabel samvarierer med en annen variabel. Man skiller ofte mellom lineær regresjon og ikke-lineær regresjon. Regresjonsanalyse brukes mye innenfor statsvitenskap og medisin. 

En modell med en enkel forklaringsvariabel (univariat modell) kan beskrives som Y = α + βX med følgende komponenter:
* Y = Effektvariabelen som blir gitt av vår modell.
* α (alfa) = Konstant. Dette er verdien Y vil ha dersom X = 0, og således skjæringspunktet på y-aksen.
* β (beta) = Stigningstallet, eller også kalt helningskoeffisienten. β sier hvor mye i gjennomsnitt verdien til Y øker eller avtar med en enhets endring i X.

I denne modellen er det gitt at kun X (med α og β som koeffisienter) forklarer Y. En slik modell kalles deterministisk. Regresjonsanalysen når den er ikke-deterministisk: Y=α+βX+e, hvor *e* er et restledd som tar med alle variasjoner som resten av modellen (variabelen X) ikke forklarer.
En modell med flere forklaringsvariabler (X1, X2 ...Xk) kalles en multivariat modell.

I matematikk betegner begrepet **regresjon** eller mer nøyaktig **regresjonsanalyse**, metoder for kurvetilpasning av innsamlede data. Kurvetilpasningen kan skje i en eller flere dimensjoner, og dataene inneholder i de fleste tilfellene målefeil. Kurvetilpasningen kan uttrykkes matematisk som:

y=f(x)+e \quad i en dimensjon,

y=f(x_1,x_2,...,x_n)+e \quad i *n* dimensjoner,

hvor *y* er den målte verdien i et gitt punkt spesifisert ved en eller flere uavhengige variable *x*. *f* er funksjonen man ønsker å finne og *e* er feilen eller residualet til målefeilen.
Øistein Ringstad

**Øistein «Tinka» Ringstad** (født 9. desember 1927, død 27. juni 1991) var en norsk jazzmusiker (piano og vibrafon), kjent fra Oslos jazzmiljø og ansett for en av landets ypperste innen swingjazz.

Han spilte i orkestre ledet av Rowland Greenberg, Bjarne Nerem og Lasse Gerlyng på 1940-tallet, og turnerte en tid med amerikanske Anthony Ortega på 1950-tallet. Senere spilte han i band ledet av Hein Paulsen, Pete Brown, Karl Otto Hoff og Per Borthen. På 1960-tallet ledet han eget husband på Metropol Jazz Club, mottok Buddyprisen 1964 og spilte med Ben Webster da denne besøkte Moldejazz (1969). Han ble beæret med albumet *Øistein Ringstad 50 år* (1967). På 1970-tallet ledet han kvintett med Kristian Bergheim (plateinnspilling 1977).  

## Referanser


## Eksterne lenker
* Biografi fra Jazzbasen.
* Diskografi fra Jazzbasen.
* foto  fra Norsk jazzarkiv
Skagerak International School

**Skagerak International School** er en internasjonal skole som ligger i Sandefjord kommune i Vestfold der undervisningsspråket er engelsk. Det er en IB World School der alle 3 IB programmene (Diploma, Middle og Primary) er autorisert av International Baccalaureate Organization (IBO).

High school ble grunnlagt i 1991, og Primary og Middle School samt barnehagen ble grunnlagt i 2000. Skolen ligger samlet i nye oppussede lokaler på Framnes i Sandefjord.

## Kjente tidligere elever ved Skagerak International School
* Selda Ekiz

## Eksterne lenker
* skagerak.org skolens nettsted
NLA Høgskolen Bergen

**NLA Høgskolen** er en offentlig godkjent og akkreditert privat kristen høgskole. Høgskolen har omkring 3300 studenter og 300 ansatte fordelt på tre studiesteder og to studiesentre: bachelor- og masterstudier med fagområdene teologi, pedagogikk, interkulturell kompetanse, grunnskolelærer- og barnehagelærerutdanning, idrett, musikk og journalistikk.  

NLA Høgskolen har også campus i Kristiansand og i Oslo, samt studiesenter i Trondheim og i Stavanger. 

Høyskolen har fra starten av hatt som hovedformål å bidra til teologisk og pedagogisk gjennomtenkning av oppdragelse og undervisning i hjem og kirke, på de forskjellige trinn i skoleverket og innen de forskjellige skolefagene,  gjennom forskning, utviklingsarbeid og undervisning. Videre bidra til teologisk og pedagogisk gjennomtenkning av oppdragelse og undervisning med sikte på en tjeneste blant andre folk og i andre kultursamfunn. Dessuten gi studenter hjelp til livs- og kulturtolking, fremme gode yrkesetiske holdninger og bidra til deres danning som oppdragere og kulturformidlere og utruste til tjeneste i hjem og kirke, offentlige og frie barnehager og skoler, og i samfunnet ellers. Høgskolen skal også gi ulike etter- og videreutdanningstilbud.

## Studietilbud
NLA Høgskolen tilbyr grunnskolelærerutdanning i Oslo og Bergen. I Bergen finner man også barnehagelærerutdanning, sammen med bachelor- og mastergradsstudier i pedagogikk, interkulturell kompetanse og teologi/praktisk teologi og ledelse. Fra høsten 2024 tilbys også bachelorgrader i økonomi, under navnet Hauge School of Management. I Oslo og i Kristiansand tilbys også bachelorgrader i økonomi, samt bachelorgrader innen utøvende musikk og praktisk teologi. I Kristiansand tilbys også studier i journalistikk.

## Historie
Norsk Lærerakademi for kristendomsstudier åpnet i Bergen i 1968 og utvidet med studier i pedagogikk i 1977. I 1995 ble NLA Lærerhøgskolen etablert i Bergen. I 2006 fikk høgskolen NOKUT-akkreditering og 1. januar 2013 fusjonerte NLA Høgskolen med Høgskolen i Staffeldtsgate i Oslo og Mediehøgskolen Gimlekollen i Kristiansand. Høsten 2013 kom Hauge School of Management til - en verdibasert utdanning i økonomi og ledelse, med utgangspunkt i NLA Høgskolen i Staffeldtsgate. Dise studiene ble etablert i Kristiansand i 2021, Bergen 2024 og Stavanger 2025. 

## Referanser


## Eksterne lenker
*
Fylkesvei 2418

**Fylkesvei 2418** går mellom Sigstadplassen og Karmel i Gjøvik.

Strekningen mellom Sigstadplassen og Ramsrud var del av fylkesvei 166 (Oppland) før denne ble omklassifisert til kommunal vei.

Frem til 2019 hadde veien betegnelsen fylkesvei 164 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Kommunal vei 5449 (Gjøvik)

**Kommunal vei 5449 i Gjøvik** går mellom Klomsteinroa og Ramsrud i Gjøvik. Veien er 7,0&nbsp;km lang.

Veien har blitt omklassifisert fra fylkesvei 166, som var 8,2 km lang. Før omklassifiseringen var også strekningen mellom Ramsrud og Sigstadplassen del av veien, denne har blitt del av fylkesvei 164.

## Kommuner og knutepunkter

*Endepunkt Klomsteinroa

## Referanser
Stian Heimlund Skjæveland

**Stian Heimlund Skjæveland** (født 19. november 1973 i Stavanger) er en norsk figurativ kunstner og skulptør. 

 

Heimlund Skjæveland har utdannelse fra Kunstskolen i Bergen (KiB), Merkantilt Institutt (MI) avd. Bergen og Tegne- og maleskolen i Bergen. Han har arbeidet som billedkunstner siden 1995 og driver eget galleri, Galleri Skjæveland i Jørpeland by, der han vokste opp og er bosatt.

Stian Heimlund Skjæveland har blant annet laget narrative landskapsmotiver og figurkomposisjoner i olje. Maleriene hans tar utgangspunkt i Goethes farvelære og han vektlegger kontrasten mellom lys og mørke, i såkalt chiaroscuro-teknikk. Han henter blant annet inspirasjon fra naturen i Ryfylke og kunstnere som Leonardo da Vinci, Caravaggio, Rembrandt, Lars Hertervig og Lucian Freud. 

## Solspeilet på Jørpeland
I september 2016 ble skulpturen Solspeilet installert på Klungholmen i Jørpeland i Strand kommune. Solspeilet er produsert i rustfritt stål og er 8 meter høyt og rager 14 moh. Det ligner en egyptisk pyramide og er omkranset av 12 bautaer som har en diameter på 8 meter. Solspeilet er dekorert med historiske symboler, runer og ornamenter fra blant annet Osebergskipet. Verket har møtt mye motstand, spesielt fra Naturvernforbundet.

Solspeilet ble finansiert av det private næringsliv, Rogaland fylkeskommune, Strand kommune og Ryfylkefondet.

## Utstillinger (utvalg)
* 2014: Lysefjord-Helleren – separatutstilling, Lysefjorden
* 2007–2013: Galleri Skjæveland –  permanentutstilling, Jørpeland
* 2011: Galleri Skjæveland – gruppeutstilling, "Pathos" med Erik Sæter Jørgensen
* 2011: R-Open – åpne atelierer, Rogaland
* 2011: Spinneriet – gruppeutstilling med Solveig Nessa og performance med Liv Reidun Brakstad, Hjelmeland
* 2008: Mølleparken – gruppeutstilling med Kjell Johannessen, Tau
* 2006: Galleri OS – separatutstilling, Sandnes
* 2006: Galleri Loyd – separatutstilling, Oslo
* 2000: Dale's galleri – gruppeutstilling, Karmøy
* 2002, 2004 og 2005: Focus – separatutstilling, Stavanger
* 2002: Galleri 1897 – gruppeutstilling, Kristiansand
* 1996, 1998, 1999 og 2002: Galleri Sagholmen – separatutstilling, Jørpeland
* 1996: Ryfylkeutstillingen – gruppeutstilling, Strand, Hjelmeland, Forsand, Suldal, Finnøy

## Bibliografi
* *Når dagen gryr*, JJD bokforlag (1999), ISBN 82-7096-320-8 i samarbeid med vokalist i Ryfylke Visegruppe, Tor Gudmund Selvær.

## Referanser


## Eksterne lenker
*
27. serierunde i Premier League 2006/07

**27. serierunde i Premier League 2006/07** starter 10. februar med Reading FC hjemme mot Aston Villa klokka 13:45. Runden avsluttes søndag 11. februar klokka 17:00 i London: Arsenal mot Wigan Athletic.

 
 

## Eksterne lenker
* Premier League 2006/07: Terminliste og resultater på altomfotball.no
* Premier League 2006/07: Terminliste og resultater på nifs.no
Alte Kameraden

**Alte Kameraden** (Heeresmarsch II, 150) («Gamle kamerater») er en tysk militærmarsj komponert av den tyske komponisten Carl Albert Hermann Teike (1864–1922) i 1889 i Ulm. Marsjen var opprinnelig 136 takter (nærmere fem minutter lang), og skrevet for janitsjarorkester, men er senere utgitt i mange forskjellige arrangementer. Da Teikes overordnede ble presentert marsjen, var svaret «vi har mer enn nok marsjer. Du kan like godt kaste den i ovnen». Notene ble imidlertid ikke brent, og *Alte Kameraden* ble en av de mest spilte tyske marsjene. Under andre verdenskrig ble marsjen mye spilt av tyske militærorkestre, og ble populær også i land som var okkupert av Tyskland. Populariteten holdt seg etter slutten av krigen, og marsjen er i dag en av de mest spilte tyske marsjene i hele verden.

I Tyskland ble *Alte Kameraden* definert som konsertmarsj, og ikke som gatemarsj. Dette var en av grunnene til at den ikke ble tatt med i den tyske hærens marsjsamling før i 1939. Det finnes også en sangtekst til marsjen, men denne fremføres sjelden i dag.

## Eksterne lenker
* Musyno Magazin – Alte Kameraden (tysk)  Besøkt 1. mars 2009
* Militärmusiksamfunnet - Alte Kameraden (svensk) Besøkt 1. mars 2009
Yankee Doodle

**«Yankee Doodle»** er en kjent amerikansk sang. Den skal ha oppstått under den europeiske sjuårskrigen på 1700-tallet, og oppleves i dag ofte som en folkelig, patriotisk hyllest til amerikanere og USA. Sangen er staten Connecticuts offisielle hymne.

Første vers og refrenget lyder slik:

:*Yankee Doodle went to town,*
:*A-Riding on a pony;*
:*He stuck a feather in his hat,*
:*And called it [[Macaroni (mote)|macaroni]].*

:*Yankee Doodle, keep it up,*
:*Yankee Doodle dandy;*
:*Mind the music and the step,*
:*And with the girls be handy!*

Denne melodien har etter hvert blitt synonymt med USA. Voice of America begynner og avslutter alle sine sendinger med et signalblås lett gjenkjennelig fra «Yankee Doodle».

## Norsk versjon
Arne Bendiksen har skrevet en norsk tekst («Reise til Amerika»). Den ble utgitt som baksiden til «Jeg vil ha en blå ballong» på singlen Triola TN-309 i 1962.

## Se også
* Yankee

## Referanser
Asker Symfoniorkester

**Asker Symfoniorkester** (ASYM) er det eneste symfoniorkesteret i Asker kommune og ble stiftet i 1972 med navnet «Asker Orkesterforening». Navneskifte til «Asker Symfoniorkester» ble vedtatt i 1999. Orkesteret eksisterte også før 1940 (uvisst stiftelsesdato og -år), men ble formelt oppløst som følge av den andre verdenskrig selv om videre uoffisiell aktivitet skal ha fortsatt noe inn i krigsårene. 

Helt frem til 1998 hadde orkesteret Arne Hagen som fast dirigent. Etter dette har orkesteret basert seg på å bruke forskjellige profesjonelle dirigenter fra prosjekt til prosjekt. Orkesteret er besatt for det meste av amatørmusikere, men også med innslag av personer med bakgrunn fra musikkutdanning. 

ASYM holder minst fire prosjekter årlig og én konsert for hvert prosjekt, men har hatt opptil ni prosjekter på et år (2005) der enkelte av dem bare har involvert deler av orkesteret. Repertoaret i løpet av et år baserer seg på et variert program fra den klassiske og romantiske periode, med størst vekt på symfonier og solistverk, der orkesterets varemerke har blitt å presentere unge talenter. I tillegg legges vekt på samarbeid med andre lokale aktører, blant annet Asker kulturskole og lokale kor. Asker kommune er en viktig økonomisk støttespiller for orkesteret. 

En gang i året arrangeres felleskonsert mellom Symfoniorkestrene i Akershus (SIA). SIA ble opprettet i 1999 som et samarbeid mellom ASYM og Romerike Symfoniorkester (RSO) og med økonomisk støtte fra Akershus fylkeskommune. I dag er dette et samarbeid mellom ASYM, RSO, Bærum Symfoniorkester og Follo Kammerorkester. Målet var å få til et stort orkester én gang i året med et noe større repertoar enn det som hvert enkelt orkester kan spille til vanlig. I tillegg har det vært åpnet for andre interesserte enkeltmusikere. 

## Referanser


## Eksterne lenker
* 
* Symfoniorkesterets side på Facebook
Festiviteten

**Festiviteten** er navnet på flere tradisjonsrike konsert- og kulturhus i Norge, blant annet
*Festiviteten i Arendal
*Festiviteten i Eidsvoll
*Festiviteten Haugesund Konserthus
*Festiviteten i Hamar
*Festiviteten i Holmestrand
*Festiviteten i Kristiansund
*Festiviteten i Larvik
*Festiviteten i Levanger
*Festiviteten i Sarpsborg
*Festiviteten i Skien, hvor Teater Ibsen hadde sitt hovedkvarter frem til slutten av 2010
*Festiviteten på Skotfoss
Bjørn Tronstad

**Bjørn Tronstad** (født 11. april 1957) er en norsk tidligere fotballspiller som spilte for SK Brann fra 1974 til 1982. Tronstad spilte 164 kamper og scoret 90 mål for klubben.

## Karriere
Bjørn Tronstad debuterte for Brann som 17-åring i en bortekamp mot IK Start i 1974 med to scoringer og en målgivende pasning. Han fikk fem kamper for klubben denne sesongen, og endte opp med tre mål. I den påfølgende sesongen spilte Tronstad seg til fast plass og fikk 24 kamper for klubben og scoret 12 mål.

Tronstad var fast inventar for Brann i sesongene 1976-1979 og spilte 111 kamper og scoret 64 mål, inkludert to mål i Cupvinnercupen i 1977. I 1979 prioriterte Tronstad studier i USA fremfor videre spill for Brann. Det medførte kun 21 kamper mellom 1980 og 1982. Som 25-åring la han opp på grunn av en kneskade.

Han spilte 164 kamper, scoret 90 mål og vant ett Norgesmesterskap for Brann.

## Landslag
I 1976 fikk Tronstad sin debut for det norske herrelandslaget i en vennskapskamp på Ullevaal Stadion mot Island. Han spilte også de tre påfølgende landskampene samme år.

## Referanser


## Eksterne lenker
* Historie.brann.no: Bjørn Tronstad
Kasper Schmeichel

**Kasper Peter Schmeichel** (født 1986) er en dansk fotballspiller som spiller for den skotske klubben . Han er sønn av keeperen Peter Schmeichel.

## Spillerkarriere
Han signerte lærlingkontrakt med Manchester City 1. juli 2003. Første gang på benken var som reserve for Kevin Stuhr-Ellegaard i november 2003 da både David Seaman og Nicky Weaver var skadet. Proffkontrakt ble signert på 18-årsdagen i 2004.

Manchester City lånte ut Schmeichel til Darlington FC, der han fikk sin ligadebut i Football League Two 14. januar 2006 mot Peterborough United, i en kamp de vant 2&ndash;1, og Kasper slapp inn mål av Peterborough-angriperen James Quinn.

Schmeichel har vært utlånt til  ved to anledninger. Bury spilte også på laveste nivå i den engelske proffligaen (Football League Two. Første opphold ga 15 kamper og andre opphold ga 14 kamper. Begge oppholdene i Bury skjedde i 2006. Debuten kom 25. februar borte mot , i en kamp laget vant 1&ndash;0. Klubbens manager, Chris Casper, var så fornøyd med Schmeichels prestasjoner at de ønsket ham på lån en tredje gang, noe Manchester City takket nei til på grunn av at klubben spiller på for lavt nivå. Schmeichel selv stortrivdes under låneoppholdene i Bury, og ble veldig populær blant publikum.

I januar 2007 ble han sendt på utlån til skotske , som spiller i øverste divisjon i Skottland. Schmeichel debuterte 13. januar mot Dunfermline Athletic FC i en kamp Falkirk vant 1&ndash;0. I slutten av januar kom meldingen om at sjef for Danmarks U-21 landslag, Keld Bordinggaard, hadde inkludert Schmeichel i troppen mot Nederland 7. februar.

Allerede som 16-åring var han i media på grunn av dette, og fikk spesielt oppmerksomhet fordi han lignet så mye i utsende på sin far. I desember 2006 sa Kasper Schmeichel i et eksklusivt intervju med den danske avisen Berlingske Tidende at han ikke ønsket å bli sammenlignet med sin far, men heller bli bedømt ut fra egne prestasjoner, men at han selvsagt var glad for å få råd av den gamle mesteren. Det nevnes at faren som 20-åring spilte for Gladsaxe/Hero, og var på vei mot Hvidhovre, mens Kasper allerede er fast inventar i Skotsk Premier League. Det var Manchester Citys manager Stuart Pearce som anbefalte Kasper til sine skotske kollegaer. Fotball begynte han først å spille seriøst som 14-15 åring da han gikk på Oure Idrætsefterskole. Det var også der han fant ut at han passet som keeper. Før den tid hadde han spilt overalt ellers på banen, men selvsagt også en del som keeper. Som keeper i Citys stall hadde han Tim Flowers som keepertrener. Utenom å spille fotball var Schmeichel en del av Citys utdanningssystem, og studerte blant annet sportspsykologi og kroppens anatomi, en utdannelse som etterhvert kan gi en grad i fysioterapi.

Sommeren 2009 skrev han under for .

Den 2. mai 2016 vant han Premier League med .

### Landslaget
Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Han ble tatt ut i s EM-tropp til EM i fotball 2024.

## Referanser


## Eksterne lenker
* 
* Intervju fra desember 2005
Macaroni (mote)

**Macaroni** var en engelsk betegnelse på en mannlig motelaps fra midten av 1700-tallet som kledte, snakket og oppførte seg overdrevent og kunstig «utenlandsk», gjerne androgynt eller feminint forfengelig. Uttrykket kommer fra pastaen makoroni. Unge menn som hadde vært på dannelsesreise i Italia hadde utviklet en smak for makaroni, (som var lite kjent i England på det tidspunktet), og derfor ble de sagt å tilhøre Macaroni Club. De ville referere til alt som var fasjonabelt eller à la-modus som "veldig maccaroni". Horace Walpole skrev til en venn i 1764 om "The Macaroni Club, som består av alle de bereiste unge mennene som bruker lange krøller og spioneringsbriller". Uttrykket ble spesielt brukt for å karakterisere fops som kledde seg på høye mote med høye, pulveriserte parykker med en chapeau-BH på toppen som bare kunne fjernes på sverdpunktet. Den affekterte framtoningen framstod som en lattervekkende jålebukk i samtidige satiriske framstillinger.

Motestilen omtales i sangen «Yankee Doodle»:
:*Yankee Doodle went to town,*
:*A-Riding on a pony;*
:*He stuck a feather in his hat,*
:*And called it [[Macaroni (mote)|macaroni]].*

Den engelske betegnelsen *[[dandy]]* som opprinnelig beskrev en «aristokratisk» oppkomling fra middelklassen, skal ha oppstått som en maskulin motreaksjon på macaroni-rollen. 

Det har både før og senere vært en rekke overdrevne motestiler som omgivelsene har oppfattet som karikerte og latterlige.

## Se også
* Incroyables
* Dandy
* Mote

## Eksterne lenker
* 
*  The Vintage News - Macaroni: The highly excessive fashion trend of the 18th century
*  Costume Society - The Macaroni: A Brief History
Frank J. Fletcher

**Frank Jack Fletcher** (født 29. april 1885 i Marshalltown i Iowa, død 25. april 1973 i Bethesda i Maryland) var en admiral i den amerikanske marinen under den andre verdenskrig. Fletcher var den operative sjefen ved de avgjørende slagene ved Coral Sea og Midway.

Han var nevø av admiral Frank Fletcher. Fletcher ble født i Marshalltown, Iowa 29. april 1885. Han ble opptatt ved United States Naval Academy i 1902, og han ble uteksaminert fra Annapolis den 12. februar 1906. De første årene av hans karriere ble tilbrakt på slagskipene USS Rhode Island (BB-17), USS Ohio (BB-12), og USS Maine (BB-10). Han brukte også mye tid på USS Eagle (1898) og USS Franklin (1864).

I november 1909 ble han tildelt kommandoen på USS Chauncey (DD-3), en enhet av den asiatiske Torpedo Flotilla. Han overtok kommandoen over USS Dale (DD-4) i april 1910 før han i mars 1912 returnerte tilbake til USS Chauncey som skipssjef. Han ble overført til USS Florida i desember 1912, og han var ombord på dette slagskipet under USAs okkupasjon av Veracruz, Mexico, i april 1914. For sin fremragende opptreden i slaget ved Veracruz mottok han Medal of Honor.

Ved utbruddet av første verdenskrig tjenestegjorde han på hangarskipet USS Kearsarge (BB-5) frem til september 1917, etterpå mottok han kommandoen over USS Margaret (SP-527). Han ble tildelt  USS Allen (DD-66) i februar 1918 før han tok kommandoen over USS Benham (DD-49) i mai 1918. For sin utmerkede tjeneste som skipssjef på USS Benham, der han var engasjert i viktige, krevende og farlige patruljerer i europeiske farvann, mens han drev beskyttelse av meget vital betydning av konvoier, ble han tildelt medaljen Navy Cross.

Admiral Frank Jack Fletcher døde den 25. april 1973, bare fire dager før sin 88nde bursdag på Bethesda Naval Hospital i Bethesda i Maryland. Han ble deretter gravlagt på Arlington National Cemetery.

## Referanser
Fylkesvei 2386

**Fylkesvei 2386** går mellom Hevopp og Hov stasjon i Søndre Land.

Frem til 2019 hadde veien betegnelsen fylkesvei 130 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Ik

:*Denne artikkelen er om den russiske elva. For artikkelen om intelligenskvotient se [[IQ]].*
**Ik** (russisk: Ик, tatarisk: Ык &ndash; *Iq*, basjkirsk: Ыҡ) er ei elv i Russland. Den starter i Orenburg oblast og renner gjennom republikkene Basjkortostan og Tatarstan. 

## Referanser